Henry Vahl

Henry Vahl (* 26. Oktober 1897 in Stralsund; † 21. Juli 1977 in Hamborg) weer en düütschen Schauspeler.

Bekannt wurrn is he dör sien Uptreden bi’t Ohnsorg-Theater in Hamborg, wat hüm de Beteknung Volksschauspeler inbrocht hett.

Johren lang hett he sück aber meest mit de Schauspeleree quasi dörslahn, he stunn meest blots in de twete Rieg. 1958 harr he Glück un he kunn för een Kolleg inspringen, de krank wurrn weer. Dat weer an’t Ohnsorg-Theater. De Rull van de komische un kauzige oll Kerl weer so richtig wat vör hüm un dat kunn he in över 100 Rullen ok nahwiesen. Dorbi weer he immer facettenriek un so’n beeten dör’t Ohr brennt. Dor de Ohnsorg-Stücke ok vööl in’t Feernsehn wiest wurrn, kenn man hüm in de ganze Bundsrepubliek. Dorüm hett he 1967 ok de Utteknung Bronzener Bildschirm kregen. In de Spööltiet 1971/72 hett he sück aber mit sien Baas vertörnt un he hett dat Theater verlaten. 

Een anner groot Böhnenfigur weer für hüm de Zitronenjette in’t Hamborger St. Pauli-Theater, de he van 1973 bit 1975 200 mal spöölt hett. Dorbi weer he egentlich mehr een Laienspöler. Dat is faken passeert, dat he sien Text vergeten harr, aber he kunn good improviseren, aver sien Kollegen mussen dat denn aber ok, wat nich immer ganz eenfach weer.

Henry Vahl is up de Ohlsdörper Karkhoff bisett. 

 Stücke 
 Meister Anecker, 1958
 Opa wird verkauft, Opa ward verköfft, 1961 von Günther Siegmund mit Henry Vahl as Grootvader
 Vater Philipp, 1963 mit Heidi Kabel
 Kein Auskommen mit dem Einkommen, Keen Utkomem mit’n Inkomen, 1966 mit Edgar Bessen
 Tratsch im Treppenhaus, Sluderkraam in’t Treppenhus, 1967 mit Heidi Kabel
 Die Kartenlegerin, De Kortenleggersch, 1967 mit Heidi Kabel
 Verteufelte Zeiten, Up Düwels Schuvkar, 1968 mit Heidi Kabel
 Schneider Nörig, Snieder Nörig, 1969   
 Der Bürgermeisterstuhl, De Börgermeisterstuhl, 1969 mit Heidi Kabel
 Der möblierte Herr, De möblierte Herr, 1971 mit Helga Feddersen
 Mein Mann der fährt zur See, Mien Mann de föhrt to See, 1971 mit Heidi Kabel

 Filmwark (Utwahl) 
 Johr Titel 1958 Herz ohne Gnade 1959 Der Engel, der seine Harfe versetzte 1960 Lampenfieber 1962 De dolle deern, Feernsehn 1963 Vater Philipp, Feernsehn 1967 Und oben wohnen Engels, Feernsehn 1968 Die Kartenlegerin, Feernsehn 1970 Mensch sein muß der Mensch, Feernsehn 1971 Unser Willi ist der Beste 1972 Und der Regen verwischt jede Spur 1972 Grün ist die Heide 1974 Frühling auf Immenhof

Kategorie:Mann
Kategorie:Schauspeler
Kategorie:Hamborg
Kategorie:Hoochdüütsch
Kategorie:Plattdüütsch
Kategorie:Boren 1897
Kategorie:Storven 1977
Kategorie:Börger von Düütschland